stanford-oval/wikipedia huggingface dataset:
Constante (1730)
Palvelus

Alus lähti 10. heinäkuuta 1732 Havannasta Aldereten laivueessa, jonka muut alukset olivat Fuerte, San Antonio, fregatti Santa Rosa ja joitakin kaappareita. Laivue saapui 16. syyskuuta Cádiziin mukanaan 3,5 miljoonaa pesoa. Alus suojasi 26. lokakuuta Cádizista Fuerten kanssa joukkojen siirtoja Ceutaan ja Oraniin. Alus lähti tammikuussa 1733 Alicantesta Conquistadorin ja Leónin kanssa partiomatkalle Välimerelle, mistä ne palasivat tammikuun lopulla Alicanteen. Alus lähti heinäkuussa Alicantesta Conquistadorin kanssa partiomatkalle. Se lähti 29. marraskuuta Barcelonasta Sisilian ja Napolin sotaretkille Clavijon laivastossa, johon kuului 16 linjalaivaa. Alus saapui vaurioituneena Cádiziin, kun se oli joutunut 2. helmikuuta 1734 myrskyyn. Toukokuussa alus oli La Carracassa kunnostettavana.
Alus palautettiin elokuussa 1734 palvelukseen Cádizissa, mistä se kuljetti 1. syyskuuta Europan ja Áfrican kanssa miljoona pesoa Napoliin. Tehtävästä vapauduttuaan laivue partioi Italian ja Ranskan rannikoilla. Alus kuljetti 8. heinäkuuta 1735 Palermosta kuningas Carlosin Napoliin. Aluksen saattajina oli Espanjan laivaston aluksia, viisi espanjalaista kaljuunaa sekä viisi espanjalaista kaljuunaa. Alus suojasi 1735 Livornosta Europan kanssa 50 rahtialuksen saattueen, joka kuljetti joukkoja ja tarvikkeita Palermosta ja muista Italian satamista. Se saapui 16. lokakuuta 1735 Cádiziin Europan ja Áfrican kanssa. Vuonna 1736 alus oli huollettavana La Carracassa ja reservissä Cádizissa 1736-1739.
Alus lähti Cádizista 'Hérculeksen ja Américan kanssa Francisco Oquendon alaisuudessa ja saapuivat 24. kesäkuuta 1739 Cartagenaan, mistä ne lähtivvät 22. syyskuuta Conde de Bena-Masseranon alaisuudessa takaa-ajamaan Britannian kuninkaallisen laivaston aluksia. Laivasto palasi 24. syyskuuta Cartagenaan, mistä alus lähti 21. huhtikuuta 1740 Américan kanssa Conde de Clavijon alaisuudessa.
Vuonna 1742 alus suojasi 6 kaljuunan kanssa saattueen Orbiteloon. Se osallistui 22.helmikuuta 1744 Cape Sicién taisteluun päällikkönään Agustin de Iturriaga y Aguirre. Alus palasi 27. helmikuuta Cartagenaan. Alus myytiin vuoden 1752 jälkeen.
David Korn

David Korn on yhdysvaltalainen ohjelmoija. Hän opiskeli matematiikkaa vuoteen 1969 asti, minkä jälkeen pääsi töihin Bell Laboratoriesiin. Siellä hän teki tunnetuimman ohjelmansa, Korn shellin.
David Kostelecký

| Mitalit | Mitalit | Mitalit |  |
| --- | --- | --- | --- |
|  David Kostelecký |  David Kostelecký |  David Kostelecký |  |
Maa:   Tšekki
Miesten ammunta
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | trap |  |
|  Hopeaa | Tokio 2020 | trap |  |
| MM-kilpailut  | MM-kilpailut  | MM-kilpailut  |  |
|  Pronssia | Maribor 2009 | trap, joukkue |  |
Poikien ammunta
| MM-kilpailut  | MM-kilpailut  | MM-kilpailut  |  |
|  Kultaa | Nikosia 1995 | trap |  |
David Kostelecký (s. 12. toukokuuta 1975 Brno) on tšekkiläinen haulikkoampuja ja olympiavoittaja.
David Kostelecký voitti Pekingissä 2008 olympiakultaa trapissa uudella finaali-olympiaennätyksella 146 (121+25). Hän ampui kilpailussa puhtaan sarjan. Tokion olympialaisissa 2020 hän voitti trapin olympiahopeaa. Lisäksi hän on voittanut poikien sarjan maailmanmestaruuden samassa lajissa Nikosiasta 1995. Lisäksi hänellä on MM-kilpailuista joukkuepronssi Mariborista 2009.
Det Norske Kammerorkester

| Det Norske Kammerorkester |
| --- | --- |
 Orkesteri vuonna 2003.
Tiedot
Toiminnassa:  1977–
Kotipaikka:  Oslo, Norja
Aiheesta muualla
Kotisivut
Infobox OKNimi-testi OK: 
Det Norske Kammerorkester on norjalainen vuonna 1977 perustettu kamariorkesteri.  Idea orkesterin perustamisesta syntyi Bjarne Fiskumin johtamalla nuorten muusikoiden kesäkurssilla vuonna 1975. Det Norske Kammerorkester järjestää vuodessa noin 30–40 konserttia, ja sen kotipaikka on Oslon yliopiston päärakennus. Orkesteri on voittanut lukuisia palkintoja, muun muassa useita Spellemannpriseneitä.
Det Norske Kammerorkesterin taiteellisena johtajana toimi vuosina 1977–2021 Terje Tønnesen, hänen seuraajanaan aloitti elokuussa 2021 Pekka Kuusisto.
Aiheesta muualla

Kuvia tai muita tiedostoja aiheesta Det Norske Kammerorkester Wikimedia Commonsissa
Orkesterin kotisivut (norjaksi) (englanniksi)
Christopher Yost

| Christopher Yost |
| --- | --- |

Henkilötiedot
Syntynyt: 21. helmikuuta 1973 (ikä 51)
Ammatti:  sarjakuva- ja televisiokäsikirjoittaja
Siviilisääty:  Naimisissa
Aiheesta muualla
Kotisivu
Christopher "Chris" Yost (s. 21. helmikuuta 1973) on yhdysvaltalainen sarjakuvakäsikirjoittaja ja televisiokäsikirjoittaja, joka tunnetaan erityisesti Craig Kylen yhteiskäsikirjoittamasta sarjakuvasta "New X-Men".
Ura

Yostin kiinnostus käsikirjoittamiseen alkoi Michiganissa, jossa hän kävi Rochester Adams High Schoolin, valmistuen vuonna 1991. Samana vuonna Yost pääsi opiskelemaan Michiganin yliopistoon elokuvan ja videon tuotantoa. Tuona aikana hän muun muassa työskenteli harjoittelijana kanadalaisessa televisiosarjassa The Odyssey, jossa Yost oli 12 jakson verran apulaisohjaajana. Valmistuttuaan vuonna 1995 hän muutti Kaliforniaan jatkaakseen opintojaan. Päästyään opiskelemaan Etelä-Kalifornian yliopistoon Los Angelesiin vuonna 2000, Yost valmistui kaksi vuotta myöhemmin elokuvatuotannon alalle.
Valmistumisensa jälkeen hän hakeutui töihin Marvel Comicsin länsirannikon toimistoon, jossa Yost esitteli lyhyitä elokuvakäsikirjoituksia. Nämä saivat Marvelin johtoryhmän kiinnostuksen heräämään ja he palkkasivat Yostin käsikirjoittamaan jaksoja X-Men: Evolutioniin. Vuonna 2003 hän sai Marvelilta erityistä kiitosta käsikirjoittaessaan yhdessä Craig Kylen kanssa jakson X-Meniin, joka esitteli hahmon X-23. Se oli naisklooni Wolverinesta, joka sai tuolloin hyvän vastaanoton television katsojilta. Tämän myötä Marvel pyysi kaksikkoa soveltamaan hahmon sarjakuvaksi, jonka myötä syntyi kuusiosainen minisarja "X-23: Innocence Lost". Kaksikko toi hahmon myös käsikirjoittamaansa sarjakuvaan "New X-Men" vakiohahmoksi. Yost ja Kyle käsikirjoittivat lisäksi toisen X-23 minisarjakuvan X-23: Target X. Sarjakuvien ohella hän on käsikirjoittanut enimmäkseen Marvel aiheisia animaatiosarjoja ja näiden lisäksi kirjoittanut jaksoja muun muassa The Batmaniin ja Turtlesiin.
Filmografia > Elokuvat

Next Avengers: Heroes of Tomorrow (2008)
Hulk Vs. Volverine/Hulk Vs. Thor (2009)
Thor: The Dark World (2013)
Thor: Ragnarök (2017)
Filmografia > Televisiosarjat

The Odyssey (1994)
X-Men: Evolution (2003)
The Batman (2004–2005)
Teini-ikäiset mutanttininjakilpikonnat (2005–2008)
Ihmeneloset (2006–2007)
Alien Racers (2006)
Lohikäärmeen merkki (2006)
Wolverine and the X-Men (2008–2009)
Iron Man: Armored Adventures (2009)
The Avengers: Earth's Mightiest Heroes (2010–2012)
Star Wars Rebels (2016–2018)
Aiheesta muualla

Christopher Yost Internet Movie Databasessa. (englanniksi)
Christopher Yost Myspacessa (englanniksi)
Christopher Yost TV.comissa (Arkistoitu – Internet Archive) (englanniksi)
Hämeen rykmentti

| Hämeen rykmentti |
| --- | --- |

Toiminnassa:  1986–2014
Valtio:   Suomi
Puolustushaarat:  maavoimat
Aselajit:  huolto, sotilasmusiikki, sotilaslääketiede
Rooli:  sotilasopetuslaitos
Tukikohta:  Lahti
Marssi:  Parolan marssi
Sodat ja taistelut:  Vapaussota
Vuosipäivät:  3. lokakuuta
Hämeen rykmentti (lyhenne HämR) oli Suomen puolustusvoimien Lahdessa Hennalan varuskunnassa toiminut, 1. tammikuuta 1986 perustettu joukko-osasto. Joukko-osasto lakkautettiin 31. joulukuuta 2014 osana puolustusvoimauudistusta.
Komentajat

eversti (1979) Petter Parikka (s. 1930) 11.1.1986–28.2.1990
eversti (1987) Heikki Ahonen (1937–2005) 1.3.1990–31.1.1994
eversti (1993) Hannu Luotola (s. 1947) 1.2.1994–30.6.1996
eversti (1996) Heikki Päivärinta (s. 1956) 1.7.1996–31.8.1997
eversti (1995) Ismo Turunen (s. 1947) 1.9.1997–31.10.1999
eversti (1997) Kari Siljander (s. 1947) 1.11.1999–31.12.2001
eversti (2000) Jari Mäenpää (s. 1954) 1.1.2002–30.4.2004
eversti (2004) Jari Anttalainen (s. 1957) 1.5.2004–31.7.2007
eversti (2003) Hannu Alén (s. 1957) 1.8.2007–31.12.2010
eversti (2004) Mikko Myllykangas (s. 1959) 1.1.–31.12.2011
eversti (2011) Risto Kolstela (s. 1963) 1.1.2012–31.12.2014
Hämeen rykmentti ylläpiti Hollolassa Hälvälän harjoitus- ja ampuma-aluetta, jossa on ampumaratamahdollisuuksia myös siviileillä, Padasjoella Evon ampuma- ja harjoitusaluetta ja ns. Taruksen harjoitusaluetta sekä Asikkalan Vesivehmaalla Vesivehmaan harjoitusaluetta.
Historia

Rykmentin perinne juontaa juurensa Kustaa II Aadolfin 1626 perustamaan kolmikymmenvuotisen sodan aikaiseen ratsuväkirykmenttiin. Suomessa vain Uudenmaan rakuunarykmentti Lappeenrannassa on perinteeltään vanhempi. Se perustettiin jo vuotta ennen kolmikymmenvuotista sotaa, 7. syyskuuta 1617.
Suomen suuriruhtinaskunnan aikana Hämeen rykmentti toimi värvättynä Hämeenlinnan pataljoonana (1813–1827), 3. Hämeenlinnan tarkk'ampujapataljoonana (1827–1830) ja Oolannin sodasta alkaen 6. ruotujakoisena tarkk'ampujapataljoonana (1854–1867). Asevelvollisuuden käyttöönoton jälkeen  yksikkö toimi Suomen 7. Hämeenlinnan tarkk'ampujapataljoonana vuodesta 1881 alkaen, kunnes se lakkautettiin muiden asevelvollisten suomalaisten yksiköiden tavoin vuonna 1902 osana venäläistämistoimenpiteitä.
Itsenäisyyden aikana rykmentin perinnejoukko-osastoiksi katsotaan Vaasan täydennyspataljoona (3. maaliskuuta 1918), 5. jääkärirykmentti (4. huhtikuuta 1918) ja siitä muodostettu 4. Kuopion jalkaväkirykmentti (26. elokuuta 1918) ja Tampereen rykmentti (15. maaliskuuta 1918).
Hennalan varuskunnassa on toiminut Keskussotilassairaala 2 (KSS 2) eli Hämeen sotilassairaala, joka on nyttemmin lakkautettu.
Historia > Lakkautuspäätös

8. helmikuuta 2012 ilmoitettiin julkisuuteen osana puolustusvoimien säästösuunnitelmia, että Hämeen rykmentti lakkautetaan vuoden 2014 loppuun mennessä. Lakkautuksen myötä Suomen puolustusvoimat luopui sekä Hennalan tiloista että maa-alueista. Kaupunkiin jää Panssariprikaatin alaiseksi siirtyvä asevelvollisuus- ja reserviläisasioita hoitava Hämeen aluetoimisto varuskunnan ulkopuolisiin tiloihin. Se perustettiin Lahdessa sijaitsevaan valtion virastotaloon, jossa toimi aikaisemmin Lahden sotilaspiiri.
Entiset yksiköt > Hämeen Ratsujääkäripataljoona

Hämeen ratsujääkäripataljoona (HÄMRJP, aik. HämRjP) jakautui Esikuntaeskadroonaan, Sotilaslääketieteen keskukseen ja Aliupseerikouluun (AuK/HÄMRJP). Kuljetuseskadroona yhdistyi Esikuntaeskadroonaan vuoden 2013 alusta alkaen. Aliupseerikoulu lakkautettiin 31. joulukuuta 2013 ja muu ratsujääkäripataljoona 31. joulukuuta 2014.
Pataljoona oli oma joukko-osastonsa vuoden 1985 loppuun asti. Sen viimeinen komentaja oli everstiluutnantti Harri Virtapohja. Joukko-osasto on sijainnut myös Lappeenrannassa.
Entiset yksiköt > Urheilukoulu

Urheilukoulu (URHK, aik. UrhK) toimi ikäluokkansa parhaiden urheilijoiden varusmiespalveluspaikkana. Koulu palveli ammattiurheilijoita ja Puolustusvoimien edustusvalmennusryhmiä ja oli sotilasurheilijoiden valtakunnallinen valmennuskeskus. URHK koulutti Puolustusvoimien henkilökuntaa, varusmiehiä ja reserviläisiä liikunta-alan tehtäviin sekä osallistuu Puolustusvoimien liikuntatieteelliseen tutkimustoimintaan.
Urheilukoulun talvilajien koulutus siirtyi Kainuun prikaatiin ja kesälajien Kaartin jääkärirykmenttiin vuoden 2015 alusta.
Koulun viimeiseksi johtajaksi jäi everstiluutnantti Eero Svanberg. Myös MPK:n toiminnanjohtaja Pertti Laatikainen on palvellut koulun johtajana.
Entiset yksiköt > Sotilasmusiikkikoulu

Sotilasmusiikkikouluun (SMUSK) kuului Kurssiosasto sekä Puolustusvoimien varusmiessoittokunta (PVVMSK). Koulun johdossa oli musiikkimajuri Janne Siniketo. Varusmiessoittokunta siirtyi Hennalaan Haminasta vuonna 1996.
Rykmentin lakkauttamisen myötä myös Sotilasmusiikkikoulu lakkautettiin. Puolustusvoimien varusmiessoittokunta siirtyi Panssariprikaatiin Hattulan Parolannummelle vaiheittain syksyn 2014 aikana.
Entiset yksiköt > Huoltokoulu

Huoltokoulu vastasi koko puolustusvoimien palkatun henkilöstön huolto- ja logistiikkakoulutuksesta muun muassa kouluttamalla huoltoupseereita, huollon aliupseereita sekä liikenneopettajia. Lisäksi koulussa toteutettiin tutkimusta logistiikkaan ja sodanajan huoltoon liittyen. Huoltokoulun nimi muuttui Logistiikkakouluksi, ja sen toiminnot siirrettiin Riihimäelle. Nykyään se on osa Puolustusvoimien logistiikkalaitosta (PVLOGL).
Entiset yksiköt > Huoltokeskus

Huoltokeskuksessa (Hkesk/HÄMR) valmisteltiin, suunniteltiin ja tuotettiin kaikki Hämeen rykmentin huoltoon liittyvät asiat. Huoltokeskukseen kuuluivat huoltotoimisto, kuljetus- ja kunnossapitokeskus sekä täydennyskeskus.
Entiset yksiköt > Esikuntakoulu

Esikunta-alan koulutuksesta palkatulle henkilölle vastasi Esikuntakoulu (EsikK), joka toimi Hennalassa vuoteen 1996. Koulun toiseksi viimeinen johtaja oli majuri Pekka Karikoski (1991–1993).
Entiset yksiköt > Asekoulu

Palkatun henkilöstön taisteluvälinealan koulutuksesta vastasi vuodesta 1996 Hennalassa sijainnut Asekoulu (AseK), joka siirtyi Hennalaan Kokkolasta. Toiminnot sijoitettiin myöhemmin Tekniseen Koulutuskeskukseen. Asekoulun viimeinen johtaja oli everstiluutnantti Markku Karvonen.
Entiset yksiköt > Moottorikoulu

Ajoneuvo- ja kuljetusvälinealan koulutusta antoi Hennalassa Moottorikoulu (MtK). Ennen varuskuntaan siirtymistään se toimi Helsingin Taivallahdessa osana Kaartin pataljoonaa ns. Autolinnassa.
Entiset yksiköt > Huoltokoulutuskeskus

Huoltokoulutuskeskus (HKoulK) piti aikaisemmin sisällään huollon alan kouluja, kuten Lääkintäkoulun (LääkK). Huoltokoulutuskeskuksen viimeinen johtaja ennen HämR:n liittämistä 1.1.1985 oli eversti Petter Parikka.
Aiheesta muualla

Hämeen Rykmentin esittely Puolustusvoimien sivustolla
Ensimmäisen Hämeen rykmentin lippu 1720-luvulta. Turun museokeskuksen kokoelma.
David Roberts

David Roberts vuonna 1844
David Roberts (24. lokakuuta 1796 Stockbridge, Edinburgh – 25. marraskuuta 1864) oli skotlantilainen taidemaalari. Hänet tunnetaan erityisesti Egyptiin ja Lähi-itään liittyvistä orientalistisita maalauksistaan, joita hän teki 1840-luvulla.
Roberts teki pitkiä matkoja Lähi-idässä. Näillä matkoilla tehdyt työt sekä samoista aiheista tehdyt öljymaalaukset tekivät hänestä tunnetun. Vuonna 1841 hänet valittiin Kuninkaalliseen taideakatemiaan.
Israeliitit jättävät Egyptin, 1830.
Gizan sfinksi, 1838.
Näkymä Kairosta, 1840.
Kultaisen temppelin sisäänkäynti Baalbeckissa 1841.
1850.
Edinburgh from the Calton Hill, 1858.
Wikimedia Commonsissa on kuvia tai muita tiedostoja aiheesta .
Det Vita Finland

| Det Vita Finland |
| --- | --- |

Lehtityyppi:  sanomalehti
Kustantaja:  Ylipäällikön neuvottelukunta
Perustettu:  1918
Lakkautettu:  1918
Päätoimittaja:  Richard Malmberg
Sitoutuneisuus:  valkoiset
Kotikunta:  Vaasa
Ilmestymistiheys:  6-päiväinen
Kieli:  suomi
Det Vita Finland oli lyhyen aikaa vuonna 1918 ilmestynyt sisällissodan valkoisten lehti. Lehti ilmestyi Vaasassa, ja sitä julkaisi Ylipäällikön neuvottelukunta. Se oli Valkoinen Suomi -lehden rinnakkaislehti.
Lehti ilmestyi maaliskuussa 1918 yhteensä 22 numeroa. Lehden päätoimittaja oli Richard Malmberg. Muita toimittajia olivat Johannes Näse ja A. J. Dahl.
Aiheesta muualla

Vita Finland -lehden digitoidut numerot, Digitaalinen aineisto, Kansalliskirjasto
Dern

Dern on muun muassa seuraavien henkilöiden sukunimi:
Bruce Dern (s. 1936), yhdysvaltalainen näyttelijä
George Dern (1872–1936), yhdysvaltalainen demokraattipoliitikko, Utahin kuvernööri ja sotaministeri
Laura Dern (s. 1967), yhdysvaltalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Digipaino

Digipainotulostin.
Digipaino on painotekniikka, jolla paperille muodostetaan kuva suoraan digitaalisesta lähteestä. Joidenkin lähteiden mukaan digipainotekniikoiksi luetaan kaikki painaminen, joissa kuvanmuodostus tapahtuu digitaalisesti, myös suurkokomustesuihkutulostimilla ja vastaavilla. Yleisin digipainotekniikka on elektrofotografia, joka tunnetaan myös nimellä xerografia. Tekniikkaa hyödynnetään erityisesti pienempien sarjojen painamiseen ja silloin, kun painotuotteeseen tarvitaan personointi. Myös mustesuihkutulostus on yleinen digipainomenetelmä.
Digipainotekniikkaa hyödynnettäessä painosmäärät voivat olla hyvinkin pieniä, jopa vain yksi kappale. Haittana on korkeampi yksikköhinta verrattuna tuhansien kappaleiden massapainotuotteisiin.
Digitaalinen painotekniikka erottuu perinteisistä painotekniikoista monella tavalla, esimerkiksi:
Jokaisen arkin kuvapinta muodostetaan erikseen, mitä voi hyödyntää esimerkiksi vaihtuvan tiedon painamiseen
Paperinkulutus työn välivaiheissa on selvästi vähäisempää kuin muilla painomenetelmillä
Painoprosessissa käytetään selvästi vähemmän kemikaaleja, eikä niitä aina tarvita ollenkaan
Compagnie du Chemin de fer Montreux Oberland bernois

| Compagnie du Chemin de fer Montreux Oberland bernois |
| --- | --- |

Yritysmuoto:  osakeyhtiö (société anonyme, SA)
Perustettu:  1899
Kotipaikka:  Montreux, Vaud, Sveitsi
Toimiala:  julkinen liikenne
Tuotteet:  rautatieliikenne
Liikevaihto:  74 milj. Sfr (2015)
Henkilöstö:  348 (2015)
Kotisivu:  goldenpass.ch
Infobox OKVirheellinen NIMI-arvo: 
Reitin länsipäässä rata laskee jyrkästi kohti Montreux’tä ja Genevenjärveä.
MOBin juna Gstaadissa.
MOBin ja BLS:n junat Zweisimmenissä.
Compagnie du Chemin de fer Montreux Oberland bernois SA (saks. Montreux Berner Oberland Bahn AG, lyhenne MOB) on sveitsiläinen rautatieyhtiö, joka omistaa rautatien ja harjoittaa rautatieliikennettä Lounais-Sveitsissä, Vaud’n ja Bernin kantoneissa välillä Montreux–Lenk. Radan varrella on tunnettuja talviurheilukeskuksia kuten Château-d’OEx, Rougemont, Gstaad, Saanenmöser ja Zweisimmen.
MOB kuuluu vaud’laiseen GoldenPass -markkinointiyhteenliittymään, jonka muut yhtiöt ovat Transports Montreux-Vevey-Riviera SA (MVR), Garage Parc Montreux Gare SA (GPMG) ja Voyages et Services Automobiles MOB SA (VSA).
Historiaa

MOBin rautatie rakennettiin ja otettiin käyttöön vaiheittain vuosina 1901–1912:
Montreux – Les Avants, vuonna 1901
Les Avants – Montbovon, vuonna 1903
Montbovon – Château-d’OEx – Gstaad, vuonna 1904
Gstaad – Zweisimmen, vuonna 1905
Zweisimmen – Lenk, vuonna 1912.
Toiminta

MOB omistaa radan lisäksi radalla käytettävän junakaluston sekä asema- ym. tiloja. Yhtiön liikevaihto oli vuonna 2015 74 milj. Sfr, josta lipputulojen osuus oli noin viidennes. Henkilöstön määrä oli 348.
Rataverkko

MOBin radan pituus on 74 kilometriä. Rataverkko on kapearaiteinen (1 000 mm). Radan korkeusero on 880 metriä: matalin kohta Montreux’ssä (395 m mpy.) ja korkein kohta Saanenmöserissä (1 275 m mpy.). Rautatien jyrkin osuus on välillä Montreux–Montbovon (73 promillea). Rata on sähköistetty (900 V, tasajännite).
Yhtiön rata liittyy teknisesti Montbovonissa TPF:n rataverkkoon. Vaihtoyhteys on lisäksi Montreux’ssä SBB:n juniin ja Zweisimmenissä BLS:n juniin.
Junaliikenne

MOBin junilla kulki vuonna 2015 noin 3,0 miljoonaa matkustajaa, suurelta osin matkailijoita.
Aiheesta muualla

Kuvia tai muita tiedostoja aiheesta Compagnie du Chemin de fer Montreux Oberland bernois Wikimedia Commonsissa
Derog Gioura

Derog Gioura (1932 – 25. syyskuuta 2008) oli naurulainen poliitikko, joka toimi maansa presidenttinä lyhyesti vuonna 2003 edellisen presidentin, Bernard Dowiyogon, kuoltua 10. maaliskuuta 2003. Gioura toimi virkaatekevänä presidenttinä, kunnes Naurun parlamentti valitsi hänet virallisesti presidentiksi 20. maaliskuuta. Hän toimi presidenttinä 29. toukokuuta 2003 asti.
Cult (Medeian albumi)

| Cult Medeia |
| --- | --- | --- |

Studioalbumin tiedot
 Julkaistu: 17. syyskuuta 2008
 Tyylilaji: death metal
 Kesto: 30.25
 Levy-yhtiö: Fullsteam
Listasijoitukset
  Suomen virallinen lista: 28.
Medeian muut julkaisut
| Medeia 2008 | Cult 2008 | Abandon All 2011 |
Cult on suomalaisen death metal -yhtyeen Medeian toinen studioalbumi. Se on julkaistu vuonna 2008 levymerkillä Fullsteam Records.
Albumi nousi Suomen virallisen listan sijalle 28.
Kappaleet

The Lowest Filth – 0.48
Cold Embrace – 2.43
Dexcension – 2.24
Devouring – 3.11
Through Sacrifice – 3.14
Manifestation – 1.56
The Architect – 2.24
Made Flesh Again – 2.52
Unholy Communion – 2.27
Ceremonial – 3.17
The Unseen – 5.09
Kokoonpano

Keijo Niinimaa – laulu
Samuli Peltola – kitara, taustalaulu
Samuli Kuusinen – basso, taustalaulu
Janne Putkisaari – rummut, taustalaulu
Laura Dziadulewicz – kosketinsoitin, piano, taustalaulu
Arvostelut

Desibeli.net:
Imperiumi.net:
Soundi:
Aiheesta muualla

Cult (Medeian albumi) Discogsissa. (englanniksi)
Albumi Cult (Medeian albumi) Encyclopaedia Metallum -sivustolla (englanniksi)
Domba

| Domba |
| --- | --- |
 Domba
 Koordinaatit: 11°43′49″N, 6°53′18″W 
Valtio:  Mali
Alue:  Sikasson alue
Piiri:  Bougounin piiri
Hallinto:  
 – Hallinnon tyyppi:  maalaiskunta
Väkiluku (2009):  13 800
Infobox OKVirheellinen NIMI-arvo: 
Domba on maalaiskunta ja sen keskuskylä Sikasson alueen Bougounin piirissä Malissa. Se sijaitsee 115 kilometriä Bougounista koilliseen. Kunnassa on 13 800 ja kylässä 1 600 asukasta (vuonna 2009).
Domban kunta rajoittuu idässä Bougounin piirin Sanson, etelässä Débélinin ja Zantiébougoun, lännessä Dogon ja pohjoisessa Koulikoron alueen Dioïlan piirin Massiguin kuntiin.
Kuntaan kuuluu 17 kylää.
Domban lähellä toimii yksi Morilan kultakaivoksen louhoksista. Suunnitteilla on kylän siirtäminen toiseen paikkaan.
Dombila

| Dombila |
| --- | --- |
 Dombila
 Koordinaatit: 12°45′48″N, 8°16′40″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Väkiluku (2009):  13 500
Infobox OKVirheellinen NIMI-arvo: 
Dombila on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Katista länteen. Kunnassa on 13 500 ja kylässä 2 200 asukasta (vuonna 2009).
Dombilan kunta rajoittuu pohjoisessa Katin piirin Dio-Garen ja Diagon, idässä Doubabougoun, etelässä Sibyn ja lännessä Bossofalan kuntiin. Maisemaa leimaavat Mandinguevuoret tasankoineen ja laaksoineen. Kasvillisuus on savannia.
Kuntaan kuuluu 11 kylää. Asukkaista 59 % on bambaroita. Lisäksi on muun muassa fulbeja ja mandinkoja.
Kunnan liikenneyhteydet ovat heikot varsinkin sadeaikana. Seudun pääelinkeino on maanviljely. Tärkeimmät viljelykasvit ovat hirssi, durra, maissi, puuvilla, maapähkinä, riisi, lehmänpapu sekä vihannekset ja juurekset. Varsinkin fulbet harjoittavat karjanhoitoa. Kotieläimiä ovat naudat, lampaat, vuohet ja siipikarja. Lisäksi harjoitetaan käsityöammatteja.
Diskreetti avaruus

Diskreetti avaruus on topologinen avaruus, jossa avaruuden kaikki osajoukot ovat avoimia. Tällainen diskreetti topologia voidaan määritellä missä joukossa tahansa.
Jokainen diskreetti avaruus on metristyvä. Jos metriikka muodostetaan siten, että kahden pisteen etäisyys d(x,y) = 1, jos x ≠ y, ja d(x,x) = 0, tämän metriikan määräämä topologia on diskreetti topologia..